**REKONDIČNO-INTEGRAČNÝ POBYT ZPMP v SR**

**PRE DOSPELÝCH ĽUDÍ S MENTÁLNYM POSTIHNUTÍM 2018**

**Kam pôjdeme?**

Pobyt sa bude konať na úpätí Nízkych Tatier, v katastri obce Nemecká nad Hronom, v časti zvanej Sviniarka. Ubytovaní budeme v Penzióne Hradisko. Je to krásne miesto skryté v tatranskej doline, vzdialené len 2 km od hlavnej cesty č. 66 Banská Bystrica – Brezno.

**Kedy?**

Pobyt sa uskutoční **v termíne od** **22. 07. - 28. 07. 2018 (6 nocí)**.

**Kto sa môže prihlásiť?**

Pobytu sa môže zúčastniť osoba s mentálnym postihnutím, ktorá vlastní preukaz ŤZP/S alebo ŤZP a je členom ZPMP. **Členská organizácia, v ktorej je členom, musí mať zaplatený členský príspevok do ZPMP v SR (do 30. 4. 2018 v zmysle Stanov ZPMP v SR).**

**Dôležité upozornenie**:

Držiteľ preukazu ŤZP nemá nárok na asistenta počas pobytu, preto musí byť do veľkej miery samostatný a nezávislý (sebaobsluha, hygiena, stravovanie, výber oblečenia, samostatný pohyb a pod.). **Pobyt nie je vhodný pre osoby, ktoré majú pohybové ťažkosti, nakoľko penzión nie je  bezbariérový. Nie je vhodný ani pre psychiatrických pacientov, lebo sprievodcami/asistentmi sú dobrovoľníci zväčša z radov študentov vysokých škôl, nie zdravotníci**.

**Koľko to bude stáť?**

Príspevok účastníkov je pre držiteľov preukazu ŤZP/S a ŤZP: **150 €**
V cene je zahrnuté ubytovanie, plná penzia, materiál na aktivity, program, dohľad.

**Ako sa tam dopravím?**

Doprava na pobyt je **individuálna. V prípade zabezpečenia skupinovej dopravy z Bratislavy zaplatí účastník približne 20,- €.** Presná suma bude závisieť od počtuúčastníkov, ktorí pôjdu spoločne. Informácie o prípadnej spoločnej doprave z Bratislavy spresníme neskôr.

**Ako sa prihlásiť?**

Vyplňte prihlášku a potvrdenú predsedom/štatutárom ju zašlite alebo prineste na adresu: **ZPMP v SR, Štúrova 6, 811 02 Bratislava.** Prihlášky môžete zaslať vedúcej pobytu Zuzke Kollárikovej na email: **zuzana@zpmpvsr.sk, podpísané a oscanované.**

**Prihlášky prijímame do 15.06. 2018.**

Najneskôr do konca júna Vás budeme informovať o účastníkoch, náhradníkoch a detailoch.